

 LĒMUMS

Ādažos, Ādažu novadā

2025. gada 25. septembrī **Nr. 391**

**Par Interešu izglītības programmu izvērtēšanas un mērķdotācijas sadales komisijas apstiprināšanu**

Ādažu novada pašvaldības 12.07.2023. saistošie noteikumi Nr. 21/2023 “Interešu izglītības programmu finansēšanas un īstenošanas kārtība Ādažu novada pašvaldībā” nosaka, ka lēmumu par interešu izglītības mērķdotācijas sadali pieņem pašvaldības domes izveidota Interešu izglītības programmu izvērtēšanas un mērķdotācijas sadales komisija (turpmāk – Komisija).

Saskaņā ar pašvaldības 23.08.2023. nolikuma Nr. 19 “Interešu izglītības programmu izvērtēšanas un mērķdotācijas sadales komisijas nolikums” 11. punktu, komisija darbojas četru cilvēku sastāvā.

Šobrīd Komisijas sastāvā ir ievēlēts domes deputāts Arnis Rozītis, Centrālās pārvaldes Izglītības un jaunatnes nodaļas interešu izglītības koordinatore Alise Timermane-Legzdiņa, kā arī Grāmatvedības nodaļas vadītājas vietniece, galvenā grāmatvede Kristīne Kaspare, kura 03.09.2025. iesniedza iesniegumu Nr. ĀNP/1-21-2/25/615 ar lūgumu atbrīvot viņu no darba Komisijā, un Izglītības un jaunatnes nodaļas vadītāja Aija Kalvāne, kura 2025. gada 30. septembrī izbeigs darba tiesiskās attiecības ar pašvaldību.

Pašvaldības ieskatā ir lietderīgi apstiprināt Komisiju jaunā sastāvā, iekļaujot tajā Grāmatvedības nodaļas vecāko algas grāmatvedi Inetu Presi un pašvaldības izpilddirektora vietnieci Ingu Reķi.

Inga Reķe, Alise Timermane-Legzdiņa un Arnis Rozītis, kā Komisijas locekļi ir valsts amatpersonas likuma “Par interešu konflikta novēršanu valsts amatpersonu darbībā” (turpmāk – Likums) 4. panta otrās daļas izpratnē, kas nosaka, ka par valsts amatpersonām uzskatāmas arī personas, kurām, pildot amata pienākumus publiskas personas institūcijās saskaņā ar normatīvajiem aktiem, sagatavo vai pieņem lēmumus par finanšu līdzekļu sadalīšanu. Likuma 7. panta sestās daļas 3. un 4. punkts nosaka, ka Likuma 4. panta otrajā daļā minētās valsts amatpersonas, kurām šajā pantā nav noteikti īpaši amata savienošanas nosacījumi, var savienot tikai amatu ar citu amatu, ja savienošana nerada interešu konfliktu un saņemta attiecīgās publiskās personas iestādes vadītāja vai viņa pilnvarotās personas rakstveida atļauja, bet saskaņā ar Likuma 8. panta ceturtās daļas 2 punktu izpilddirektora vietnieks var savienot, ja ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā.

Pamatojoties uz Pašvaldību likuma 10. panta pirmās daļas 13. punktu, likuma “Par interešu konflikta novēršanu valsts amatpersonu darbībā” Par interešu konflikta novēršanu valsts amatpersonu darbībā 7. panta ceturtās daļas 2. punkta “a” apakšpunktu, 8. panta ceturtās daļas 2. punkta “a” apakšpunktu, kā arī domes Finanšu komitejas 17.09.2025. atzinumu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības Interešu izglītības programmu izvērtēšanas un mērķdotācijas sadales komisiju šādā sastāvā:
	1. Inga REĶE, pašvaldības izpilddirektora vietniece;
	2. Arnis ROZĪTIS, domes deputāts;
	3. Alise TIMERMANE–LEGZDIŅA, Centrālās pārvaldes Izglītības un jaunatnes nodaļas interešu izglītības koordinatore;
	4. Ineta PRESE, Centrālās pārvaldes Grāmatvedības nodaļas vecākā algas grāmatvede.
2. Atļaut savienot Komisijas locekļa amatu:
	1. I.Reķei - ar Ādažu novada pašvaldības izpilddirektora vietnieces amatu;
	2. I. Presei - ar Grāmatvedības nodaļas vecākā algas grāmatvedes amatu;
	3. A.Timermanei-Legzdiņai - ar Izglītības un jaunatnes nodaļas Interešu izglītības koordinatores amatu;
	4. A.Rozītim ar – domes deputāta amatu.
3. Apstiprināt I. Reķi par Komisijas priekšsēdētāju.
4. Atzīt par spēku zaudējušu Ādažu novada pašvaldības domes 2023. gada 23. augusta lēmumu Nr. 298 “Par interešu izglītības programmu izvērtēšanas un mērķdotācijas sadales komisijas sastāva apstiprināšanu".

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU